Algemeen | Akademie Reformia
Nuusbrief 3 Kwartaal 2 2019 AR.pdf, Nuusbrief 2 Kwartaal 1 2019.pdf
Akademie Reformia is deel van die ICO-groep skole en werk sedert die stigting saam met die ander skole aan die ontwikkeling van ‘n gereformeerde (reformatoriese) kurrikulum. Hierdie kurrikulum voldoen aan alle vereistes soos deur die Staat voorgeskryf maar daar word ook baie aandag gegee aan die Christelike inhoude wat gerig is op lewenswaarde by die leerlinge.
As opvoedkundiges wat getrou aan ons roeping wil bly en die heel beste vir die leerlinge wil bewerk, glo ons dat die mees effektiewe onderrig en leer in die moedertaal geskied. Omdat ons in ‘n hoofsaaklik Afrikaanse gemeenskap funksioneer, is die onderrigmedium Afrikaans.
By Akademie Reformia gebeur baie aangename en avontuurlike dinge. Daar word elke jaar ‘n konsert in een of ander vorm aangebied. Ons Graad 6, 7 leerlinge besoek die veldskool en leierskapontwikkelingskampe. Die leerlinge neem ywerig deel aan Kunstefeeste en Eisteddfods.
Meer inligting.Ons glo kinders moet in totaliteit ontwikkel, daarom kry die sport ook goeie aftrek. Aan die begin van elke jaar doen ons atletiek, plaaslik en teen ander ICO skole. In die winterseisoen, bulletjie-rugby, mini netbal en groter leerlinge speel netbal en rugby. Derde kwartaal kom mini-hokkie en hokkie vir die groter leerlinge aan die beurt.